Ná drie dekades is sy lyf al plat van al die kere wat hy as ŉ kussing gebruik is, maar sy flapore en groot swart oë lyk nog dieselfde. Sy staan verstom oor die hoeveelheid wasse wat hy oorleef het.
Die dogter het die teddiebeer opgetel en hom aangestaar. Sy het hom laggend vertel dat hy al op soveel plekke en in soveel provinsies gebly het, maar dat hy ongelukkig nie nou mag saamgaan universiteit toe nie. Sy het hom egter belowe dat, wanneer sy weet hoe dinge werk en as daar vir hom plek in haar koshuiskamer is, sy hom sal kom haal.
Sy het hom versigtig op haar bed teruggesit en met ŉ breë glimlag na haar ma gekyk. “Wie weet, dalk sit hy eendag iewers in my dogter se kamer terwyl sy matriek skryf.”